钦定古今图书集成/理学汇编/经籍典/第078卷 > 宋洪迈容斋随笔 > 《坎离阴阳》
## 钦定古今图书集成/理学汇编/经籍典/第078卷 > 宋洪迈容斋随笔 > 《坎离阴阳》

坎位正北，当幽阴肃杀之地，其象于《易》为水、为月。董
仲舒所谓阴常居大冬，而积于空虚不用之处，然而
谓之阳。离位正南，当文明赫赫之地，于《易》为日、为父。
仲舒所谓阳常居大夏，而以生育长养为事，然而谓
之阴。岂非以阴生于午，阳生于子故邪？司马正云：“天
是阳，而南是阳位，故木亦是阳，所以木正为南正也。
火是地正，亦称北正者，火数二，二地数地，阴主北方，
故火正亦称北正。”究其极挚，颇似难晓，圣人无所云。
古先名儒，以至于今，亦未有论之者。